Operasjon «Wooden Leg»

Operasjon «Wooden Leg» var det israelske kodenavnet på et flyangrep som Israels flyvåpen iverksatte overfor PLOs hovedkvarterer i Tunisia i 1985. 

PLOs hovedkvarter var lokalisert i Hammam al-Shatt, omtrent 19 km fra hovedstaden Tunis. Angrepet fant sted på formiddagen den 1. oktober. Målet til Israel var å ødelegge hovedkontoret til PLO samt drepe Arafat.«Arafat unnslapp hevnen», VG 2. oktober 1985 Det er antatt at angrepet kom som en hevnaksjon etter at tre israelere hadde blitt drept på en seilbåt på Kypros. Disse drapene ble utført av Styrke 17 noen dager tidligere.

Aksjonen
De israelske flyene bombet Styrke 17s høykvarter, PLOs kommunikasjonssenter og PLOs generalstab. I tillegg ble Arafats private villa, samt fire andre PLO-lederes villaer truffet. Det har blitt antatt at mellom 50 og 150 mennesker omkom. Flere av dem skal ha vært sivile tunisiere. Israel hevdet at 60 PLO-medlemmer ble drept i angrepet, samt flere av lederne i Styrke 17.Seelye, Talcott W. (mars 1990): Ben «Ali Visit Marks Third Stage in 200-Year-Old US-Tunisian Special Relationship», Washington Report on Middle East Affairs 

PLOs ledere skulle etter planen ha et møte i hovedkvarteret klokka 11:00, like før angrepet. Men dette ble avlyst like før. 

Israel benyttet åtte F-15 Eagle i angrepet. Den lange distansen fra Israel til Tunis gjorde at flyene måtte ha drivstoffpåfyll i lufta.

Internasjonale reaksjoner
Egypt og Tunisia var blant dem som fordømte angrepet sterkest, men Israel møtte også sterk fordømmelse fra de europeiske utenriksministrene. USAs regjering gikk langt i å forsvare den israelske aksjonen som legitim, men modererte sitt utsagn noe i ettertid.«Lynangrepet fordømmes», VG 2. oktober 1985

Tunisia klagde øyeblikkelig saken inn til FN, og den 4. oktober kom FNs sikkerhetsråd med en fordømmelse av Israels handling (USA avstod fra å stemme).

Følger
Egypt avbrøt de pågående forhandlingene med Israel om grenseområdet Taba som en konsekvens av angrepet. Forholdet mellom USA og Tunisia ble skadelidene, både som en følge av angrepet og på grunn av USAs uvilje til å fordømme det.

 Se også 
 Liste over kriger Israel har deltatt i

Referanser

Kategori:Konflikter i 1985
Kategori:Midtøsten-konflikten